
Cod y Modiwl:  ECAD5014C

Teitl yr Aseiniad: 
Dylunio a chynnal astudiaeth ymchwil ar raddfa fach, a gwerthuso’n feirniadol yr offer a ddewiswyd, ac effaith eich canfyddiadau ar eich arfer proffesiynol.

Enw myfyriwr: James Le Messurier
Rhif myfyriwr: 2305635

BA Addysg Gynradd (SAC)
Cydnabyddiaeth AI (Deallusrwydd Artiffisial)

Rwy’n cydnabod y defnydd o [Offeryn deallusrwydd artiffisial] (url yr offeryn deallusrwydd artiffisial) ar [Dyddiad] i [Diben fy ngwaith]. Defnyddiais yr anogwr(wyr):
1. defnyddio ChatGPT i ddeall gwahanol gysyniadau
2. Cysyllt i gywiro gwaith 
3.
Rwy’n cadarnhau nad ydw i wedi cyflwyno unrhyw destun deallusrwydd artiffisial cynhyrchiol fel fy ngwaith fy hun. Rwy’n cadarnhau bod gennyf gopïau o’m drafftiau, fy nodiadau, ac unrhyw adnoddau eraill y defnyddiais cyn ac ar ôl defnyddio offer deallusrwydd artiffisial y gellir eu gofyn i mi eu darparu fel tystiolaeth.

Rwy’n cydnabod y defnydd o Cysyllt (https://www.cysgliad.com/cysill/arlein/) ar 14 mawrth i wirio fy ngwaith gan defnyddio 
1. Gwiriwch y testun canlynol ar gyfer darllenadwyedd, gramadeg a chystrawen
Rwy’n cadarnhau nad ydw i wedi cyflwyno unrhyw destun a gynhyrchir gan ddeallusrwydd artiffisial fel fy ngwaith fy hun. Rwy’n cadarnhau bod gennyf gopïau o’m drafftiau, fy nodiadau ac unrhyw adnoddau eraill y defnyddiais cyn ac ar ôl defnyddio offer deallusrwydd artiffisial y gellir gofyn i mi eu darparu fel tystiolaeth. 

Rwy'n cyflymu'r defnydd o ChatGPT (https://chatgpt.com/) ar 7 Mawrth i ddeall cysyniad 
1. Rhoi dealltwriaeth i mi o'r cysyniad o beth yw cwestiynau agored a caeedig 
Rwy’n cadarnhau nad ydw i wedi cyflwyno unrhyw destun a gynhyrchir gan ddeallusrwydd artiffisial fel fy ngwaith fy hun. Rwy’n cadarnhau bod gennyf gopïau o’m drafftiau, fy nodiadau ac unrhyw adnoddau eraill y defnyddiais cyn ac ar ôl defnyddio offer deallusrwydd artiffisial y gellir gofyn i mi eu darparu fel tystiolaeth. 
 
.









	Targedau o’r adborth modwl diwethaf
	Sut ydych wedi gweithio ar hwn?

	Mireinio'r cyfeirnodi yn dy restr gyfeiriadau.
	Gwnaethom wella fy rhestr gyfeiriadau trwy sicrhau bod pob un yn edrych yr un peth, yn cynnwys y manylion cywir, ac yn dilyn y rheolau cyfeirnodi

	Parhau i ddatblygu'r sgil o ddadansoddi'n feirniadol drwy sicrhau dy fod yn cefnogi pob sylwad/honiad gyda thystiolaeth.
	Defnyddiais dystiolaeth berthnasol i gefnogi pob pwynt, er mwyn dangos dealltwriaeth a datblygu fy sgiliau dadansoddi’n feirniadol

	Deall pryd i ddechrau paragraff newydd er mwyn sicrhau strwythur clir a rhesymegol yn y testun.
	Gweithiais ar y targed hwn trwy dechrau paragraff newydd bob tro y newidiais bwnc neu bwynt, er mwyn gwneud y testun yn fwy clir ac yn haws i’w ddilyn





Cyflwyniad 
Yn yr aseiniad yma byddaf yn arwain astudiaeth ymchwil ar yr effeithiolrwydd o ddull o asesu ar gyfer dysgu. Byddaf yn wneud hyn trwy ddefnyddio amrywiaeth o offer ymchwil wahanol. Yn ystod fy ymchwil byddaf yn gwerthuso’r effeithiolrwydd o wahanol fathau o gwestiynu. Yn fy ymchwil byddaf yn ymchwilio i weld persbectif y disgyblion a’u barn ar y gwahanol fathau o gwestiynu, a hefyd ymchwilio i weld persbectif yr athrawon ar ba ddull o gwestiynu sydd fwyaf effeithiol yn y dosbarth. Y ddau fath o gwestiynau y byddaf yn eu gwerthuso yw gwestiynau agored a chaeedig. Yn ôl cwricwlwm Cymru, defnyddir asesu ar ddysgu yn wersi er mwyn gwthio pob dysgwyr i gyrraedd ei lawn botensial (Welsh Government, 2022). Dywed hefyd y defnyddir asesu er mwyn cefnogi a herio pob disgybl ar ei lefel ei hun (Welsh Government, 2022). Byddaf yn cynnal yr ymchwil yn fy ysgol lleoliad yng ngheredigion gyda deg o’r disgyblion blwyddyn chewch, a hefyd yr athrawes sy’n addysgu’r dosbarth.

Adolygiad llenyddieath 
Mae’r cynnydd mewn asesu ar gyfer dysgu mewn ysgolion wedi’i yrru gan y damcaniaethwyr Dylan Wiliam a Paul Black yn y llyfr ‘Inside the Black box’ (Sherrington, 2021). Yn y llyfr maen nhw’n dadlu pwysigrwydd asesu ar gyfer dysgu yn y dosbarth, maent yn dweud fod y brif ffordd o godi safonau asesu ar gyfer dysgu yw trwy gyfarwyddiad a arweinir gan yr athrawon (Black and Wiliam, 1998). Cwestiynu yw strategaeth a ddefnyddir gan athrawon lle maent yn gofyn amrywiaeth o gwestiynau i weld eu dealltwriaeth o’r gwaith (Cambridge assessment international education, 2024).
Y math cyntaf o gwestiynu yw cwestiynu penagored, mae cwestiynu penagored yn gwestiwn sy’n gofyn am ateb llawn yn hytrach nag ateb ie neu na (Gordon, 2024). Mae’r defnydd o gwestiynau penagored yn darparu amrywiaeth o fanteision i’r dysgwyr, gall y rhain gynnwys annog y disgyblion i feddwl yn feirniadol, cynyddu eu creadigrwydd a’u dychymyg, adeiladu ar eu hyder a hefyd eu sgiliau cyfathrebu ac iaith (Janelle, 2023). Mae’r dull socratig yn cefnogi’r defnydd o gwestiynau penagored, mae’r dull socratig yn cynnwys trafodaeth rhwng yr athro ar ddisgybl lle mae’r athro yn gofyn amrywiaeth o gwestiynau i ddod o hyd i safbwyntiau sylfaenol y disgybl o’r pwnc (Conor, 2022). Mae’n cefnogi’r defnydd o gwestiynau agored gan ei fod yn caniatáu i’r disgyblion ehangu ar y cwestiynau a meddwl yn ddyfnach, sy’n gantatau i’w ddatblygiad symud ymlaen (Conor, 2022). Mae’r damcaniaeth ‘Zone of proximal development’ gan yr damcaniaethwr Lev Vygotsky hefyd yn cefnogi’r defnydd o gwestiynu penagored (Mcleod, 2024). Gallaf gweld hyn trwy’r defnydd o sgaffaldio, gwneir hyn pan fydd yr athro yn gofyn cwestiynau lle maent yn dod yn gynyddol anoddach sy’n caniatau i’r disgyblion ddeall y deunydd a symud ymlaen a’i ddatblygiad a dod o hyd i’w ardal o fewn y ‘zone of proximal development’ (McLeod, 2024). Ar y llaw arall, gan defnyddio cwestiynau penagored mewn ystafell ddosbarth gall hon ddod a rhai meysydd negyddol. Mae rhai o’r meysydd negyddol yn cynnwys, cwestiynau’n gallu cymryd llawer gormod o amser a gall yr atebion gynnwys gwybodaeth ddiangen a gwastraffu amser gwerthfawr (Cleave, 2017).

Y ail fath o gwestiynu yw cwestiynu caeedig, mae cwestiynu caeedig yn gwestiwn lle maen’r atebion yn gyfyngedig iawn megis atebion fel ie neu na (Royal academy of engineering, 2025). Drwy ofyn cwestiynau caeedig gall arwain at lawer o feysydd cadarnhaol, gall rhai o’r pethau cadarnhaol hynny gynnwys ei fod yn arf defnyddiol i wirio gwybodaeth tymor byr y disgyblion o ffeithiau a gwybodaeth syml, a gall hefyd arwain at gadw disgyblion ar dasg gan eu bod yn fwy hyderus i allu ateb y cwestiynau symlach (GOV, 2017). Ar y llaw arall, mae gan gwestiynau caeedig rhai agweddau negyddol. weithiau gall gofyn cwestiynau caeedig i ddisgyblion wneud iddynt deimlo’n gyfyngedig yn eu hatebion, mae hyn oherwydd mad yw’r disgyblion yn gallu ymhelaethu ar eu hatebion gan mae ie neu na yw’r atebion fel arfer (Krueger, 2017). Mae’r damcaniaethwr Benjamin Blooms yn cefnogi’r defnydd o gwestiynau caeedig trwy ddefnyddio ‘meddwl trefn isel’. Mae hyn yn cefnogi cwestiynau caeedig gan ei fod yn hyrwyddo dealltwriaeth a chofio sy’n effeithiol ar gyfer profi galw i gof (BERA, 2024). Mae meddwl lefel isel yn effeithiol ar gyfer galw profi adalw sy’n ffordd effeithiol o hybu datblygiad y disgyblion (Ndna, d.d). Ar y llaw arall, o fewn y damcaniaeth gan David Kolb mae’n pwysleisio fod dysgu yn cael ei wneud yn effeithiol trwy gylch parhaus o brofiad, myfyrio, cysyniad ac arbrofi (Mcleod, 2024). Nid yw damcaniaeth David Kolb yn anghytuno’n uniongyrchol â’r defnydd o gwestiwn caeedig, fodd bynnag mae cwestiynau caeedig yn canolbwyntio ar adalw byr ac adalw ffeithiau syml o’r wers honno (GOV, 2017). O werthuso damcaniaeth David Kolb, darganfyddais fod yn amlwg nad yw ei ddull o ddysgu yn cyfateb i gwestiynau caeedig.
Methodoleg
Yn ystod fy ymchwiliad defnyddiais ddau fath gwahanol o arf ymchwil ar yr athrawon a’r disgyblion, sef cyfweliad a holiadur (Gweler yr atodiad 4 a 6). Rwyf wedi dewis i gwblhau holiadur gyda’r disgyblion ac y cyfweliad un ar un gyda’r athrawon, rwyf wedi dewis gwneud hun gan y gall rhoi gwell dealltwriaeth o atebion a gallu cael persbectif yr unigolion ar y cwestiynau (Virginia Tech, 2023).
O werthuso effeithiolrwydd y cyfweliad fel dull o gasglu data, welaf fod meysydd o wendid ochr yn ochr â’r canlyniadau cadarnhaol. Un o’r anfanteision cyntaf o ddefnyddio cyfweliadau yw y gall disgyblion fod yn llai amharod i ateb y cwestiynau gan nad ydynt am roi’r ateb anghywir i’r cwestiynau ac efallai nad ydynt yn deall y cwestiwn (Lucy, 2023). Gallai hyn olygu na fyddai’r data a gasglwyd o’r cyfweliad fod yn berthnasol i'r cwestiwn a ofynnir (Lucy, 2023). Maes arall o wendid yw yn ystod cyfweliad grŵp gall y sylwadau cael eu dominyddu gan un neu ddau o unigolion (Lucy, 2023). Gall hyn arwain at ddisgyblion eraill teimlo o dan bwysau gan gyfoedion i ddarparu atebion pryd nad ydynt yn siŵr beth i’w dweud neu’n methu a gwybod yr ateb i’r cwestiwn (Lucy, 2023). Gall hyn achosi canlyniadau annilys oherwydd bod yr atebion anghywir yn cael eu darparu (Lucy, 2023). Yr anfantais olaf o gwblhau cyfweliad fel dull o gasglu data yw’r cyfyngiadau ar atebion. Er bod y cwestiynau a ofynnwyd yn gwestiynau agored (Gweler yr atodiad 4) er mwyn cael mwy o wybodaeth mae’r strwythur y cyfweliad yn gallu cyfyngu ar yr atebion (De Groot, 2002). Wrth ddod o hyd i’r cwestiynau, fe wnes i strwythuro’r cwestiynau i gael yr ymatebion roeddwn i eisiau. trwy wneud hyn derbynais na fyddwn yn derbyn unrhyw wybodaeth bellach o bwnc arall a allai fod yn ddefnyddiol yn yr ymchwil (De Groot, 2002).
Ar y llaw arall, mae na llawer o feysydd cadarnhaol i gwblhau cyfweliad mewn ysgol, un o rain yw’r anogaeth gan eraill mewn lleoliad grŵp (Cohen & Manion, 2007). Trwy gwblhau’r cyfweliad mewn lleoliad grŵp mae’n caniatáu i’r disgyblion ryngweithio a’i gilydd a magu hyder i roi atebion mwy manwl (Cohen & Manion, 2007). Mantais arall o gwblhau cyfweliad o fewn grŵp yw’n gallu bod yn llai brawychus i ddisgyblion a lefelau hyder isel (Cohen & Manion, 2007). Y fantais nesaf o’r defnydd o gwestiynau penagored yn gyfweliad, yw mai’n gallu arwain at gael mewnwelediad y disgyblion a’r athrawon ar y cwestiwn trwy fentrau ymhelaethu ar eu hateb (De Groot, 2002). Y fantais olaf o ddefnyddio cyfweliad yw bod y cwestiynau’n gyflym ac yn fyr, Mae hyn yn golygu nad yw’r cyfweliad yn cymryd llawer gormod o amser i gwblhau (De Groot, 2002).

Penderfynais hefyd i ddefnyddio holiadur fel dull o gasglu data gyda’r disgyblion, rwy’n defnyddio’r dull hwn i gasglu gwybodaeth ar ffurf gyflym a syml (Mcleod, 2023). Byddaf yn defnyddio’r dull holiadur gyda deg disgybl gwahanol ar hap. o werthuso’r dull hwn ddarganfyddais fod yna llawer o bethau cadarnhaol, ar y llaw arall gall y dull ddod a meysydd o bryder. Y fantais gyntaf o ddefnyddio holiadur yw’r gallu i gasglu llawer o ddata mewn cyfnod byr o amser (Bartram, d.d). Roedd hyn o fydd i’m hastudiaeth gan ei fod yn caniatáu casglu’r data yn gyflym ac yn effeithiol tra hefyd cadw sylw'r disgyblion (gweler yr atodiad 6). Mantais arall o gwblhau’r holiadur yw sut llwyddais i gwblhau’r holiadur heb fod yn bresennol yn yr ystafell (Cohen a Manion, 2007). Caniataodd hyn i mi gynnal yr holiaduron a chwblhau’r cyfweliad yn yr un cyfnod o amser. Ar y llaw arall, mae yna hefyd feysydd gwendid sydd yn gallu effeithio ar yr astudiaeth. Un o’r meysydd hynny sy’n achosi pryder yw sut mae holiaduron yn cael eu cynllun gyda chwestiynau caeedig (Bartram, d.d). Roedd hon yn faes o wendid gan nad oedd y cyfranogwyr yn gallu ymhelaethu ar eu hatebion a rhoi eu gwir farn ar y cwestiynau (Bartram, d.d). Y maes olaf sy’n achosi pryder yw wrth lenwi holiadur gall y wybodaeth a gesglir fod yn arwynebol (Munn a Drever, 1990). Mae hyn yn gallu achosi’r ymchwilydd i fwyn ofyn cwestiynau ychwanegol am yr ymatebion (Munn a Drever, 1990). Mewn cyferbyniad, mae cyfweliadau yn caniatáu i gwestiynau dilynol, gan ddarparu mewnwelediadau dyfnach (Munn a Drever, 1990). Trwy ofyn ‘Pam’ mewn holiadur gall arwain at atebion sylfaenol, oherwydd efallai na fydd y disgyblion yn deall y cwestiynau ac nad oes unrhyw un i ofyn am eglurhad, yn enwedig gan fod yr holiaduron yn cael eu cynnal yn annibynnol (Munn a Drever, 1990).

Er mwyn cwblhau’r ymchwil hon roedd rhaid i mi gwblhau adroddiad moeseg (Gweler yr atodiad 1). Mae angen cwblhau’r adroddiad moeseg i sicrhau bod preifatrwydd a chyfrinachedd y disgyblion a’r athrawon yn eu lle, gan leihau’r niwed trwy asesu’r cwestiynau cyn cwblhau’r ymchwil a rhoi esboniad clir o’r astudiaeth i’r cyfranogwyr (World Health Organisation, 2021). Yn ôl adroddiad BERA 2024 mae angen caniatâd yr holl gyfranogwyr cyn cynnal yr ymchwiliad, fodd bynnag mae angen caniatâd o rieni'r disgyblion gan eu bod o dan yr oedran o 18 (BERA, 2024). Er mwyn goresgyn hyn, rhoddais ffurflen ganiatâd i’r ysgol er mwyn cael caniatâd yr athrawon a’r disgyblion (Gweler yr atodiad 2 a 3), Wnes i hefyd cyflwyno’r cwestiynau o’r holiadur a’r cyfweliadau i’r ysgol i sicrhau eu bod yn hapus gyda chynnwys y cwestiynau.

Trafodaeth a chanfyddiadau
Nod yr astudiaeth ymchwil yw cymharu’r effeithiolrwydd o gwestiynau caeedig a chwestiynau agored yn yr ystafell ddosbarth. Wnes i gynnal yr holiaduron gyda disgyblion blwyddyn 6 a'r cyfweliad gyda’r athrawes ddosbarth. O werthuso’r ymatebion i’r dulliau ymchwil mae’n amlwg gweld gwahanol safbwyntiau ar y ddau fath o gwestiynu.
 
Cwestiynau caeedig 
O werthuso’r holiaduron a’r cyfweliad darganfodais safbwyntiau gwahanol ar y defnydd o gwestiynu caeedig fel ffurf o asesu ar gyfer dysgu. O fewn y cwestiwn cyntaf yn yr holiadur “Sut wyt ti’n teimlo pan mae dy athrawes yn gofyn cwestiwn caeedig?”, atebodd 90% o’r disgyblion eu bod yn teimlo’n hyderus i roi ateb. Mae hyn yn cysylltu â’r ymateb a gafodd o’r 4 cwestiwn yn y cyfweliad (gweler yr atodiad 5) “disgyblion yn fwy parod i ateb cwestiwn caeedig, llai o ymdrech i ateb a llai o siawns i fod yn anghywir”. Mae hyn yn dangos y gall defnyddio cwestiynau caeedig yn gallu cael effaith gadarnhaol ar gyfranogiad ac ymgysylltiad y disgyblion yn y wers. I’r cwestiwn olaf yn y cyfweliad, atebodd y gall y defnydd o gwestiynau caeedig gael effaith fawr ar gyfranogiad y disgyblion ag anghenion dysgu ychwanegol. Roedd yr ymateb yn nodi bod disgyblion ag anghenion dysgu ychwanegol yn fwy tebygol o ymateb i’r cwestiynau caeedig oherwydd bod llai o siawns y byddant yn cael y cwestiwn yn anghywir ac nad oes angen iddynt feddwl cymaint am yr ateb. Mae hyn yn ymgysylltu a llywodraeth Cymru, sy’n datgan y dylai pob dysgwyr gael ei herio ar ei lefel ei hun er mwyn cyrraedd ei lawn botensial (Welsh Government , 2022). Gwelwyd effaith gadarnhaol o ddefnyddio cwestiynau caeedig yn gwestiwn 3 o’r cyfweliad (Gweler yr atodiad 5), dangosodd yr ymateb fod defnyddio cwestiynau caeedig mewn pynciau fel mathemateg yn fwy buddiol na defnyddio cwestiynau agored ar gyfer y datblygiad y dysgwyr. Mae hyn oherwydd bod yr athrawes yn gallu gweld dealltwriaeth y disgyblion yn cloi. Cefnogir hyn gan y wefan y llywodraeth sy’n nodi bod defnyddio cwestiynau caeedig yn hanfodol ar gyfer gwirio adalw a gwirio dealltwriaeth syml (GOV, 2017).

Cwestiynau agored 
O fewn y cwestiwn ‘Sut wyt ti’n penderfynu pryd i ofyn cwestiwn caeedig o’i gymharu â chwestiwn agored yn dy wersi?’  yn y cyfweliad, dywedodd yr athrawes y gall defnyddio cwestiynau agored cymryd llawer o amser. Cefnogir hyn gan Rowe yn 1986 lle dywedodd y gall cwestiynau agored gymryd hyd at 15 eiliad ac yn uwch i gael ateb (Tait, 2024). Mae hyn yn dangos y gall gofyn cwestiynau agored arwain at ddisgyblion teimlo bod rhaid iddynt roi ateb llawn. Gall hyn achosi i’r disgyblion deimlo bod ganddynt ormod o amser, gan olygu eu bod yn darparu gwybodaeth anghywir wrth iddynt ehangu eu hateb er nad ydynt yn gwybod yr un cywir (Jakwerth, Stancavage a Reed, 1999). Roedd yr ymateb i’r ail gwestiwn yn yr holiadur a ofynnodd “pa fath o gwestiynu sy’n gwneud i chi meddwl yn ddyfnach?’, dangosodd fod 70% o’r disgyblion yn credu bod cwestiynu agored yn gwneud iddynt feddwl yn ddyfnach a 20% yn credu ei fod yn gyfartal rhwng y ddau fath o gwestiynau. Mae hyn yn ymwneud a Conner 2022, a oedd yn credu bod defnyddio cwestiynau agored fel strategaeth asesu ar gyfer dysgu yn caniatáu i ddisgyblion feddwl yn ddyfnach am y pwnc a darparu ateb manwl, ei fod yn credu bod hwn yn ffactor blaenllaw yn ddatblygiad academaidd y disgyblion (Conner, 2022). Wrth ofyn yn y cyfweliad am fanteision o ofyn cwestiynau penagored dywedodd yr athrawes “Sicrhau datblygiad iaith, siarad yn hyderus ac yn gywir, cyfle i gywiro iaith a dealltwriaeth”. Mae hyn yn dangos bod yr athrawes yn credu y gall defnyddio cwestiynau agored rhoi mwy o gyfleoedd i’r disgyblion na dim ond gwybodaeth am y cwestiynau. Trwy ateb cwestiynau gall alluogi disgyblion i ddatblygu eu sgiliau iaith a gwrando (Palmer, 2014). Yn ystod yr holiadur gofynnais “Sut ydych chi’n teimlo pan fydd eich athro yn gofyn cwestiwn agored?”, roedd yr atebion a ddychwelwyd yn dangos amrywiaeth o wybodaeth. Dangosodd fod 20% o’r disgyblion oedd yn hapus ac yn gyffrous i ateb, lle oedd 80% arall yn amrywio o beidio â bod eisiau ateb oherwydd eu bod yn teimlo’n nerfus, yn ei chael yn anodd ymhelaethu ar y cwestiynau oherwydd nad ydynt yn gwybod beth i’w ddweud, a rhai yn dweud bod y cwestiynau’n rhy hir a dydym nhw ddim eisiau ateb y cwestiwn (gweler yr atodiad 7). Mae hyn yn dangos y gall defnyddio cwestiynau penagored gyda rhai disgyblion yn gallu arwain iddyn nhw ddim eisiau cymryd rhan yn y cwestiynau oherwydd eu bod yn teimlo’n nerfus (Humaera, 2022). Yr ymateb i’r cwestiwn “Sut mae’r gwahanol fathau o gwestiynau yn effeithio ar gyfranogiad a rhyngweithiadau yn y wers?” yn dangos fod gofyn i’r disgybl a llai o hyder a dechrau gyda chwestiynau caeedig yn gallu eu harwain at fod yn fwy hyderus wrth ateb cwestiynau yn y dyfodol. Mae hyn yn cysylltu â’r dull socrataidd, fel y dywedais yn fy adolygiad o lenyddiaeth y dull socrataidd sy’n cynnwys adeiladu mewn cwestiynau gan yr athro i’r disgybl er mwyn cynyddu eu hyder wrth ateb cwestiynau a hybu eu datblygiad (Conor, 2022).

Casgliad 
I glo’r data a’r wybodaeth casglais o’r cyfweliadau a’r holiaduron, mae’n amlwg bod agweddau positif a negyddol i’r defnydd o gwestiynau caeedig ac agored yn yr ystafell dosbarth. O werthuso’r data casglais welais fod yr athrawes dosbarth yn gweld bod y defnydd o gwestiynau agored yw’r fwyaf effeithiol, dywedodd ei fod yn caniatáu i’r disgyblion ehangu ar eu gwybodaeth. Fodd bynnag, dywedodd yr athrawes hefyd fod y defnydd o gwestiynau agored yn dod a’i anfanteision, un o’r rheini yw’r amser cynyddol y mae’n ei gymryd i gael atebion i’r cwestiynau. Dywedodd yr athrawes hefyd y gall defnyddio cwestiynau caeedig fod yn fuddiol iawn i ddisgyblion ag anghenion dysgu ychwanegol a disgyblion a disgyblion ag hyder isel gan ei fod yn caniatiau iddynt ateb y cwestiwn gyda risg isel o gael y cwestiwn yn anghywir. O werthuso’r ymatebion y disgyblion, gwelais fod dros 80% o’r disgyblion yn credu bod y defnydd o gwestiynau agored yn caniatáu iddynt feddwl yn ddyfnach am gynnwys y wers. Fodd bynnag, dywedodd llawer o’r disgyblion y gall fod yn anodd iddynt ateb cwestiwn agored am nifer o resymau gwahanol. I gloi, credaf mai’r defnydd o gwestiynau agored yw’r ffurf fwyaf effeithiol o gwestiynu gan y gall y disgyblion meddwl yn ddyfnach am y cwestiynau. Fodd bynnag, credaf y gall y defnydd o gwestiynau caeedig fod yn hynod o effeithiol i rai o’r disgyblion ac mewn rhai gwersi. Y safonau rwy’n credu dwi wedi cyrraedd yn yr aseiniad hwn yw ‘Darllen ehangach a chanfyddiadau ymchwil’ a ‘Asesu’ (Caban Bangor, 2021). Rwy’n credu fy mod wedi cyrraedd y safon ‘Darllen ehangach a chanfyddiadau ymchwil’ yn ystod fy ymchwil trwy ddarllen ymhellach a’r wahanol ddamcaniaethau ar y ddau fath o gwestiynu. Credaf hefyd fy mod yn cyrraedd y safon ‘Asesu’ drwy edrych ar y ddau fath o gwestiynu fel ffurf o asesu ar gyfer dysgu. 

